14 פברואר 2023

מלונאיות ומלונאים חברי ההתאחדות,

כפי שידוע לכולנו, במסגרת חוק ההסדרים מתכוון משרד האוצר לבטל את הפטור ממע"מ לתעשיית התיירות הנכנסת, פעולה שתגרום לייקור עלויות הביקור של התיירים ב-17% ולפגיעה בלתי הפיכה בענף. בשל כך, יצאנו למאבק משמעותי בניסיון לבטל את רוע הגזירה.

פעלנו במיידית ושכרנו את שירותיו של הכלכלן ד"ר אסף אילת אשר הכין חו"ד כלכלית המבוססת על נתונים עדכניים בעניין ביטול הפטור ממע"מ לתיירות הנכנסת . עבודה זו שימשה אותנו בביקורת המקצועית שלנו לדוח שהוכן על ידי הכלכלנית הראשית במשרד האוצר.

התאחדות המלונות החברה בלשכת התיאום של תעשיית התיירות פועלים בכל החזיתות, לצד שותפינו הרבים בתעשיית התיירות בראשותו של ראש הלשכה מיקי פדרמן, למניעת המהלך ההזוי שימיט אסון על הענף כולו.

בין שאר הפעולות, הוקם צוות מאבק להסרת האיום, ובו חברים מוני בר, אבי בניהו, יעל דניאלי, יוסי פתאל ואנוכי, שמלווה את התהליך באופן צמוד ומסייע בכל מה שנדרש.

במסגרת לשכת התיאום ערכנו פגישה עם שר התיירות, שהבטיח להתגייס לסייע לנו למנוע את המהלך,; בצענו פעולות הסברה מול ערוצי התקשורת ונציגי הממשלה על מנת להנחיל את המסרים שלנו.

ביריד IMTM שמתקיים היום חלקנו מדבקות תחת הכותרת "האוצר מחסל את התיירות" , יצרנו עצומה הקוראת לממשלה להסיר את האיום. העצומה חולקה לכל מגזרי התיירות שלקחו חלק והחתימו את צוותי בעבודה. מצ"ב) **בבקשה חתמו והחתימו את הצוותים במלונכם.**

חשוב לנו שתדעו שאנחנו ביחד במאבק הזה, מודעים להשלכות ופועלים בכל הכלים העומדים לרשותנו. לא נהסס לבצע כל פעולה שתסיר את האיום, ותבטיח את המשך שגשוגה של תעשיית התיירות בכלל והמלונאות בפרט – שהוא גם עתידנו.

בברכת נעשה ונצליח.

ג'ימי זוהר, מ"מ נשיא ויו"ר המועצה